o
Derek Prince Paineet, koettelemukset ja haasteet
Ohjelma 3
Herra haluaa uskollisuutta pikemminkin kuin menestystä.
Molemmat talenttinsa hyvin hoitaneet palkittiin auktoriteetilla
Kristuksen valtakunnassa. Toisin sanoen, se, miten palvelemme
tässä elämässä määrää asemamme Jumalan valtakunnassa iäksi.
Mitä opimme kolmannesta, kelvottomasta palvelijasta?
Ensinnäkin, hän pelkäsi.
Pelko ei ole oikea lähtökohta palvella Herraa vaan rakkaus.
Jeesus sanoi Joh 14:23: "Jos joku rakastaa Minua,
hän noudattaa Minun sanaani."
Älköön pelko olko syynä palvella Herraa.
Paavali sanoo: "Kristuksen rakkaus pakottaa meitä." Kristuksen rakkaus
on ainoa hedelmällinen lähtökohta palvella Herraa.
Toinen asia, jonka opimme, on tärkeä kaikille kristityille.
Laiskuus on pahuutta. "Sinä kelvoton ja laiska palvelija!"
Jokaisella on jonkinlainen hengellinen arvoasteikko,
mikä ei aina ole realistinen. Useimmat seurakunnat
eivät siedä juopottelua, ihan oikein, mutta monet sietävät laiskuutta.
Uskon, että Jumala rankaisee laiskuudesta ankarammin
kuin juopottelusta. Seurakunnissamme on jäseniä,
jotka eivät pane rikkaa ristiin Jumalan hyväksi.
He ovat liian laiskoja lukemaan Raamattua, rukoilemaan aamuisin,
laiskoja osallistumaan katukokouksiin. He vain istuvat kirkonpenkissä,
ovat ystävällisiä kaikille, eivät aiheuta ongelmia,
panevat kolikkonsa kolehtiin. Emme pidä heitä pahoina,
mutta Jeesus pitää. Hän sanoo, että laiskuus on pahuutta.
Sitten Jeesus sanoo: "Sinun olisi pitänyt viedä raha pankkiin,
niin siitä olisi saanut korkoa."
Minulle tämä kertoo sen, että aina ei ole syntiä saada korkoa.
Luulen, että lait koronkiskontaa vastaan VT:ssa koskivat tapauksia,
joissa lainattiin kanssajuutalaiselta tai -juutalaiselle.
Olisi ollut pahuutta kiskoa korkoa lainan tarpeessa olevalta.
Jos taas lainaat jollekin, jolla on voittoa tuottava liiketoimi,
niin sinulla on laillinen oikeus voittoon. Näin minä tämän ymmärrän.
Jeesus todella odotti tämän palvelijan, jos ei muuta,
niin panevan rahan pankkiin ja avaaman pankkitilin.
Miten meidän tulisi soveltaa tätä? Ehdotan seuraavaa:
Rahan vieminen pankkiin merkitsee, että sinun tulee sanoa itsellesi:
"En ole hyvä julistaja, mutta minulla on tämä yksi talentti.
Investoin sen jonkun toisen julistustyön hyväksi.
Joku, jolla on taito julistaa, saa talentillani aikaan hedelmää
Jumalan valtakunnassa. Avustan häntä, sijoitan hänen työhönsä,
olen hänen käytössään.
Palvelen häntä. Jos tarpeen, nuolen vaikka kirjekuoria."
Olen julistustoiminnan käytössä.
Kun Herra tulee, Hän saa koron talentistaan.
Ei kannata jäädä ruikuttamaan,
"minulla on vain yksi talentti eikä sillä voi tehdä mitään".
Tämä on psykologisestikin totta. Yhden talentin saanut epäonnistuu.
Viisi talenttia saanut, oli innoissaan.
Hän tiesi, että hän saisi jotain aikaan.
Samoin kaksi talenttia saanut, mutta vain yhden talentin saanut sanoi:
"En voi sillä tehdä juuri mitään, niinpä en tee mitään."
Kamalan vaarallinen asenne.
Seuraava totuus on: jos et käytä, menetät.
Jumala antaa hengellisiä lahjoja ehdoitta.
Hän ei koskaan vaadi niitä takaisin, mutta jos et käytä niitä, menetät ne.
Jumala antoi minulle erään lahjan 1970-luvulla.
Jotkut teistä tietäväkin sen: Lahja parantaa eripituisia jalkoja.
Olen nähnyt tuhansien eripituisten jalkojen tulevan samanmittaisiksi.
Jotkut hyvät ystäväni sanoivat, että sinä olet oppineen
raamatunopettajan maineessa.
Älä pilaa sitä polvistumalla ihmisten eteen pidentämään heidän koipiaan.
Otin neuvosta vaarin ja rukoilin asian puolesta.
Rukoillessa tunsin, että Herra sanoi: "Olen antanut sinulle lahjan.
Voit käyttää sitä ja saada lisää tai ellet käytä sitä, menetät sen."
Sanoin: Herra, valitsen ensimmäisen vaihtoehdon.
Tässä esimerkki. Käytän lahjaa harvoin nykyisin.
Minulla on se, mutta muut asiat ovat pitäneet sen taka-alalla.
Rakkaat veljet ja sisaret, teillä jokaisella on jonkinlainen lahja.
Ellet käytä sitä, menetät sen.
Jos käytät, saat lisää. Valinta on sinun.
Huomatkaa myös, että kelvottoman palvelijan hylkääminen oli lopullista.
Hänet heitettiin ulos pimeyteen.
Se ei ole taivas eikä maa eikä helvetti vaan eri paikka.
Emme nyt sotkeudu siihen, mutta siellä itketään ja kiristellään hampaita.
Tätä me jo käsittelimmekin.
Jatkamme vastaavasta vertauksesta, joka on Luk 19:ssä,
palvelijoille uskotut rahat. KJK:ssä käytetään sanaa punta.
Vertauksissa on eroja. Vertauksessa "palvelijoille uskotut rahat", Luk 19,
kaikki 10 palvelijaa saavat yhden kultarahan, kun äskeisessä
vertauksessa palvelijat saivat talentit kukin kykynsä mukaan.
Jeesus tiesi minkä verran Hän voi kuhunkin palvelijaan luottaa.
Yksi yhden kultarahan saanut palvelija hankki 10 lisää.
Herra sanoi hänelle: "Mainiota, Olet hyvä palvelija.
Saat hallintaasi 10 kaupunkia."
Toinen hankki viisi rahaa lisää.
Hänelle Herra sanoi: "Saat hallita viittä kaupunkia."
Mutta Hän ei sanonut, hyvin tehty, sinä hyvä ja uskollinen palvelija.
Hän ei ollut samalla tasolla kuin 10 rahaa lisää hankkinut palvelija.
Yksi palvelija, ei ollut saanut aikaan mitään. Häntä kutsuttiin
kelvottomaksi palvelijaksi, ja ainoa raha otettiin häneltä pois.
Luemme vertauksen viimeisen jakeen, Luk 19:27.
Haluan lukea sen koska muuten ette uskoisi mitä siinä sanotaan.
Muistatte, että tämän herran kansalaiset olivat sanoneet:
"Emme halua sinua hallitsijaksemme. Älä tule takaisin."
Herra ei unohtanut tätä.
Tämän vertauksen lopussa, Hän, Jeesus, sanoo:
"Nuo viholliseni, jotka eivät tahtoneet Minua
kuninkaakseen - tuokaa heidät tänne ja teloittakaa heidät Minun edessäni!"
Haluan valvoa heidän teloittamisensa.
Sopiiko tämä siihen kuvaan, joka teillä on Jeesuksesta?
Olemme kaikki kuulleet lempeästä ja nöyrästä Jeesuksesta.
Se on totta, mutta ei koko totuus. Hän on Jumalan asettama tuomari.
Palaamme tähän teemaan myöhemmin tässä sarjassa,
jos teillä on rohkeutta kuulla siitä.
Palvelijaa, joka ei saanut mitään aikaan toisessa vertauksessa,
kutsuttiin kelvottomaksi, ja hänen ainoa rahansa otettiin pois ja
hänet karkotettiin ikiajoiksi Herran läsnäolosta.
Käsittelemme nyt neljättä ryhmää, Mat 25, jossa kansat jaetaan
vuohiin ja lampaisiin. Jakeesta 31 lähtien:
"Kun Ihmisen Poika tulee kirkkaudessaan kaikkien
enkeliensä kanssa, Hän istuutuu kirkkautensa valtaistuimelle.
Kaikki kansat kootaan Hänen eteensä, ja Hän erottaa ihmiset toisistaan,
niin kuin paimen erottaa lampaat vuohista. Hän asettaa
lampaat oikealle ja vuohet vasemmalla puolelleen.
Sitten kuningas sanoo oikealla puolellaan oleville:
Tulkaa tänne, te Isäni siunaamat. Te saatte nyt periä valtakunnan,
joka on ollut valmiina teitä varten maailman luomisesta asti.
Minun oli nälkä, ja te annoitte Minulle ruokaa, Minun oli jano,
ja te annoitte Minulle juotavaa. Minä olin koditon, ja te
otitte Minut luoksenne. Minä olin alasti, ja te vaatetitte Minut,
Minä olin sairas, ja te kävitte Minua katsomassa.
Minä olin vankilassa, ja te tulitte Minun luokseni.
Silloin vanhurskaat vastaavat Hänelle: Herra, milloin me näimme sinut
nälissäsi ja annoimme ruokaa, tai janoissasi ja annoimme sinulle juotavaa?
Milloin näimme sinut kodittomana ja otimme sinut luoksemme,
tai alasti ja vaatetimme sinut? Milloin me näimme sinut sairaana
tai vankilassa ja kävimme sinun luonasi?
Kuningas vasta heille: Totisesti: kaiken, minkä te olette tehneet
yhdelle näistä vähäisimmistä veljistäni, sen te olette tehneet Minulle.
Sitten Hän sanoo vasemmalla puolellaan oleville:
Menkää pois Minun luotani te kirotut,
ikuiseen tuleen, joka on varattu saatanalle ja hänen enkeleilleen..."
Kovimpia sanoja, mitä Jeesus koskaan sanoi.
"...Minun oli nälkä, mutta te ette antaneet Minulle ruokaa. Minun oli jano,
mutta te ette antaneet Minulle juotavaa. Minä olin koditon, mutta te ette
ottaneet Minua luoksenne. Minä olin alasti, mutta te ette vaatettaneet
Minua. Minä olin sairas ja vankilassa, mutta te ette käyneet Minua katsomassa.
Silloin nämäkin kysyvät: Herra, milloin me näimme sinut nälissäsi tai
janoissasi, kodittomana tai alasti, tai sairaana tai vankilassa,
emmekä auttaneet sinua? Silloin Hän vastaa heille:
Totisesti: kaiken, minkä olette jättäneet tekemättä yhdelle näistä
vähäisimmistä, sen te olette jättäneet tekemättä Minulle.
Ja niin he lähtevät, toiset iankaikkiseen rangaistukseen,
mutta vanhurskaat iankaikkiseen elämään."
Tämän ymmärtämiseksi on tärkeää huomata,
että tämä on seurausta Joel 3:sta. Se antaa meille kehykset.
Joel 3:1-2: (suom. Raamattu 4:1-2) "Tuohon aikaan Minä tuon takaisin
maanpaossa olevat Juudan ja Jerusalemin asukkaat?"
Tämä viittaa aikaan, jota me nyt elämme,
jolloin Herra tuo takaisin juutalaisia kaikkialta maailmasta.
Viimeisten kuuden vuosikymmenten aikana juutalaisia on
palannut Israeliin yli sadasta maasta.
Olin heprean tunneilla Heprealaisessa Yliopistossa ja
luokassa oli väkeä yli 30 maasta. Se on niin ällistyttävää,
ettei ihmisjärki tahdo tajuta mitä on tapahtunut.
Tämä on siis aika, jota vertaus kuvaa.
Se viittaa juutalaisten paluuseen Israeliin. Herra sanoo jakeessa 2:
"Minä kokoan kaikki kansat (goyim, muut kansat kuin Israel)
Josafatin laaksoon (josafat tarkoittaa "Herra tuomitsee")
ja käyn siellä oikeutta niitä vastaan oman maani ja kansani Israelin tähden.
Ne hajottivat Israelin muiden kansojen sekaan ja jakoivat Minun maani."
Tässä puhutaan piakkoin tapahtuvasta kansojen tuomiosta.
Jumala sanoo: "Minä tuomitsen ne sen mukaan, miten ne ovat
kohdelleet juutalaisia ja Israelin maata." Tämä on tärkeää tietää.
Herra sanoo: "He ovat jakaneet Minun maani."
Muistakaa, että on kyse ennen kaikkea Jumalan maasta.
Toisekseen, maa kuuluu juutalaisille, koska Jumala antoi sen heille
ikuisella liitolla ikuiseen omistukseen.
Asuipa maassa ketä tahansa, omistaja ei muutu.
Se maa kuuluu Jumalalle ja juutalaisille.
Jumala ei tuo juutalaisia takaisin heidän omien ansioidensa tähden.
"Ei teidän tähtenne vaan Minun Pyhän Nimeni tähden."
Toinen syyte kansoja vastaan kuuluu: "He jakoivat Minun maani".
Israel on poliittisesti jaettu maa. He ovat jakaneet Minun maani.
Vuoden 1920 paikkeilla Kansainliitto antoi Britannialle valtuudet
Israelin maahan Jordanin molemmin puolin.
Valtuuksien ehtona oli varustaa juutalaisille oma kotimaa.
Vuonna 1922 Winston Churchill yhdellä kynän vedolla
antoi 76 % maasta arabikansalle, jota silloin kutsuttiin
Trans-Jordaniaksi, nykyinen Jordania.
Sillä alueella yksikään juutalainen ei saa asua.
He jakoivat maan suhteessa 76 % - 24 %.
Vuonna 1947 YK, eli Kansainliiton edeltäjä, muovasi sopimusta niin,
että jäljellä olevasta 24 %:sta Israel sai noin 10 % ja arabit 14 %.
Mihin he ovat syypäitä? He jakoivat Jumalan maan.
Nuo kansat joutuvat vastaamaan teostaan.
Olen syntyjään britti ja asuin Israelissa silloin, kun tuo
jako tapahtui ja Israelin valtio syntyi. Olen noiden tapahtumien silminnäkijä.
Lukuun ottamatta avointa sotaa,
Britannian hallitus teki kaikkensa estääkseen Israelin valtion synnyn.
Tiedättekö mitä tapahtui? Israel syntyi mutta brittiläinen imperiumi hajosi.
Hajoamiseen ei johtanut tappio sodassa.
Ainoa sota, jonka britit ovat hävinneet,
käytiin Amerikan uudisasukkaita vastaan.
Imperiumi hajosi. Miksi?
Siksi, että he tekivät syntiä Israelia ja heidän maataan vastaan.
Tämä osittaa, että Jumala ottaa asiat vakavasti.
Palaamme Mat 25:n vertaukseen.
Jeesus istuu tuomarina valtaistuimella, Kuninkaan valtaistuimella maan päällä.
Tähän asti Hän on jakanut valtaistuimen Isänsä kanssa.
Nyt Hänellä on oma valtaistuin,
Hänen kirkkautensa ja kuninkuutensa valtaistuin.
Valtaistuimelta Hän tuomitsee kaikki kansat, jotka on koottu Hänen eteensä.
Juutalaisia ei ole koottu kansojen joukkoon. Selitän hetken kuluttua miksi.
Tuomioistuimella on vain yksi asia käsiteltävänä:
miten kansat ovat kohdelleet Jeesuksen veljiä.
Joelin valossa on selvää, että kyse on Israelin kansan kohtelusta.
Muistakaa, että Ilm luvuissa 4 ja 5 Johannes näki näyn kirjakääröstä,
joka piti avata, mutta kukaan ei kyennyt avaamaan sitä.
Johannes itki ja yksi vanhimmista sanoi; "Älä itke.
Juudan heimon leijona avaa kirjan." Johannes katsoi ympärilleen
odottaen näkevänsä leijonan, mutta mitä hän näkikään?
Teurastetun karitsan. Siinä on voima, veljet ja sisaret,
voima on elämässä, joka on annettu Jumalalle.
Jeesuksen nimi iäisyydessä on Juudan Heimon Leijona.
Juudasta on johdettu sana juutalainen.
Hepreaksi Juuda on Yehuda ja juutalainen on Yehudi.
Erona on vain yksi kirjain.
Muistakaa, että Jeesus ei ollut juutalainen vain 33 ja puoli vuotta.
Hänen identiteettinsä on ikuisesti juutalainen.
Hänen arvonimensä on Juudan Heimon Leijona.
Ehkä ette pidä siitä, mutta ette voi sitä muuttaa.
Jumala ei kysynyt teidän mielipidettänne eikä minunkaan.
On varmempaa olla Jumalan kanssa samaa mieltä.
Kun näette anti-semitismin valloillaan kaikkialla maailmassa,
eikä vähiten Amerikassa, meidän on parasta tarkentaa asenteitamme,
koska joudumme niistä tuomiolle.
Minusta on selvää, että vertaus tarkoittaa juutalaisia ilman vaatteita,
ruokaa, suojaa, vankilassa, sairaana. Koko maailmassa nousee valtava
antisemitistinen purkaus, jonka väreitä voi jo nyt tuntea.
Jumala tulee sallimaan sen.
Ystäväni David Pawson sanoi kerran. "Milloin tahansa juutalaiset aikovat
asettua asumaan jonkin muun kansan pariin,
Jumala sallii juutalaisvastaisuuden, koska se maa ei ole juutalaisten oma."
Jumala sanoi Hes 37:ssä: "On aika, jolloin te olette
kuin rutikuivat luut pitkin laaksoa, mutta minä avaan hautanne ja
tuon teidät haudoistanne omaan maahanne."
Sanon teille juutalaiset uskovat ystäväni, että on mahtavaa, että
uskotte Jeesukseen. Olette päässeet haudasta, mutta ette hautausmaalta.
On vain yksi paikka, jossa juutalaisten on tarkoitus asua: Israel.
Meillä on hyvä ystävä, en kerro nimeä,
josta tuli aikuisena juutalainen uskova.
Kaikki tapaamani aikuiset uskoon tulleet juutalaiset
ovat poikkeuksetta kulkeneet okkultismin tien.
Tämä ystävä, hippi, hiukset vyötärölle asti,
tuli juutalaisena Israeliin ja yritti perustaa luomuviljelykibbutzin.
Juutalainen agentti sanoi:
"Jos saat kumppaniksesi 10 muuta, voit aloittaa".
Siitä ei kuitenkaan tullut mitään. Hän pettyi Israeliin ja palasi
synnyinmaahansa USA:han, meni naimisiin kauniin naisen kanssa
ja oli pelastunut uskossa Jeesukseen. Jumala puhui hänelle eräänä päivänä:
"Olet juutalainen, tämä ei ole sinun kotisi."
Silloin hän ymmärsi, että hänen tuli muuttaa takaisin Israeliin.
Totuuden sanoja: jos olet juutalainen, tämä ei ole kotisi.
Voit elää mukavasti Amerikassa, nauttia mukavuuksista ja ylellisyydestä,
mutta ehkä et enää pitkään. Muutos on tulossa.
En neuvo ketään mitä tehdä, mutta vertauksen tarkoitusta
on syytä miettiä tarkoin.
Kuunnelkaa mitä tapahtui vuohikansoille,
jotka eivät antaneet armoa.
He eivät varsinaisesti vainonneet heitä,
mutta eivät antaneet armoakaan.
Mat 25: 41: "Sitten hän sanoo vasemmalla puolellaan oleville:
Menkää pois minun luotani, te kirotut,
ikuiseen tuleen, joka on varattu saatanalle ja hänen enkeleilleen."
En ole missään nähnyt pelottavampia tuomion sanoja kuin tässä.
"Menkää pois minun luotani, te kirotut, ikuiseen tuleen,
joka on varattu saatanalle ja hänen enkeleilleen."
Huomatkaa, että tulijärveä ei ole varattu ihmisille.
Me emme joudu sinne, mutta saatanalla ja hänen enkeleillään
ei ole muuta vaihtoehtoa. Me joudumme sinne vain
siinä tapauksessa, että teemme väärän valinnan.
Sitten Hän sanoi toisille, jae 34: "Tulkaa tänne, te Isäni siunaamat.
Te saatte periä valtakunnan, joka on ollut valmiina
teitä varten maailman luomisesta asti."
Ratkaisevaa siis oli, ketkä pääsevät valtakuntaan, ketkä eivät.
Tämä on Jeesuksen valtakunta maan päällä.
Kansat, jotka läpäisevät kokeen, mutta jotka eivät olleet osa seurakuntaa,
pääsevät maanpäälliseen valtakuntaan.
Vielä on aikaa käsitellä eräs asia.
Katsotaan 1 Kor 10
1Kor 10:32 kehottaa uskovia: "Älkää loukatko sen enempää
juutalaisia kuin kreikkalaisiakaan älkääkä liioin Jumalan seurakuntaa."
Ihmiskunta on jaettu kolmeen ryhmään: juutalaiset,
kreikkalaiset (muut kansat) ja Jumalan seurakunta.
Paavali kehottaa olla loukkaamatta mitään ryhmää.
Jokainen ryhmä joutuu erikseen Jumalan tuomiolle.
Tämän haluan teille tähdentää.
Opetan teille Jumalan siunauksen ja Jumalan tuomion periaatteen.
Jumala siunaa juutalaisia suoraan.
Hän siunaa muita kansoja juutalaisten kautta.
Kaikki me muihin kansoihin kuuluvat saamme kiittää
hengellisestä siunauksesta juutalaisia.
Mutta tuomio: Jumala tuomitsee muut kansat suoraan ja
juutalaiset muiden kansojen kautta. Tämä ilmenee kautta linjan VT:sta.
Painakaa mieleenne nämä periaatteet:
Jumala siunaa juutalaisia suoraan ja muita kansoja juutalaisten kautta.
Jumala tuomitsee muut kansat suoraan ja
tuomitsee juutalaiset muiden kansojen kautta.
Jokaista kolmea ihmisryhmää varten on oma tuomioistuin.
Seurakunta tuomitaan Kristuksen tuomioistuimen edessä.
2 Kor 5:10, Rom 14:10. Tuomioistuin on kreikaksi bema,
sama sana kuin roomalaisten tuomioistuin.
Sellaiselta tuomioistuimelta Pilatus tuomitsi Jeesuksen.
Seurakunta joutuu siis tuomiolle Kristuksen tuomioistuimen eteen.
Puhun tästä myöhemmin.
Juutalaiset tuomitaan suuren ahdingon aikana.
Se aika tulee olemaan juutalaisten tuomion aika.
Otan tästä yhden esimerkin monista, Hesekiel 20:32-38.
Sanat on kohdennettu erityisesti Israelille.
"Te olette alkaneet ajatella: Me tahdomme olla niin kuin toiset kansat,
niin kuin vieraiden maiden asukkaat, ja palvoa puita ja kiviä."
Näin he sanovat nytkin. Tähän Israelin hallitus pyrkii.
He haluavat hävittää eron juutalaisten ja muiden kansojen välillä.
Se ei kyllä onnistu. Jumala sanoo niin. Ette pysty siihen.
"Niin totta kuin elän, sanoo Herra Jumala,
Minä olen teidän kuninkaanne. Minä hallitsen teitä väkevällä kädellä,
Minä vien teidät vieraiden kansojen keskeltä,
Minä kokoan teidät maista, joihin olen teidät hajottanut,
Minä kohotan väkevän käteni ja syöksen vihani teihin.
Minä vien teidät autiomaahan, loitolle kaikista kansoista,
ja siellä Minä otan teidät eteeni ja panen teidät vastaamaan teoistanne.
Niin kuin Minä Egyptin autiomaassa panin teidän isänne vastaamaan,
niin Minä panen vastaamaan teidät - näin sanoo Herra Jumala.
Minä panen teidät kulkemaan sauvani alitse ja lasken teidät tarkoin."
"Panna kulkemaan sauvan alitse" kuvaa lampaiden laskemista.
Paimen laittoi sauvansa joka lampaan eteen, tarkisti, että lammas oli hänen,
ja päästi lampaan sisään. Herra sanoo:
"Tarkastan teistä jokaisen nähdäkseni oletteko kelvollisia".
Sitten Hän sanoo: "Minä erottelen teidän joukostanne ne, jotka eivät ole
Minulle uskollisia vaan kapinoivat Minua vastaan. Heidätkin Minä kyllä
vien pois maasta, jossa he ovat asuneet muukalaisina, mutta Israelin maahan he
eivät pääse. Niin te tulette tietämään, että Minä olen Herra."
Herra sanoo: "Annan teidän tulla ulos, mutta ette koskaan pääse sisään."
Ja Hän sanoo: "Panen teidät kulkemaan sauvani alitse,
lasken teidät tarkoin ja päästän lammastarhaan ja tuon teidät
takaisin liiton siteeseen." Muistakaa, että kaikki
kestävät suhteet Jumalaan perustuvat aina liittoon.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä